Свободна практика

Продавай по цял свят с Etsy: как да достигнем до 90 милиона потребители в 140 държави с един онлайн магазин - уебинар
2024-05-27 19:00 - 21:00 (Europe/Helsinki)
Ако стартираш малък бизнес, вероятно искаш да предлагаш своите продукти в различни платформи. Обмисляш да излезеш на международния пазар? Etsy е добър вариант със своите милиони потребители от цял свят. Макар самата платформа да предлага предимно ръчна изработка, отдавна дава възможност на малкия бизнес да се презентира. Имаш въпроси относно използването на платформата? Включи се в събитието. От лектора научаваш:

какво може и какво не може да се продава в Etsy;
защо малките и големите бизнеси избират платформата;
кои са най-често допусканите грешки и как да ги избегнеш;
кои са работещите стратегии за успешен старт.

За кого е подходящо събитието

За собственици на бизнес.

Лектор

Антония Колева е основател и ментор в Etsy superstar. Учила е в Холандия, работила е в сферата на дигиталния маркетинг с много малки и средни бизнеси. Същевременно развива свои магазини в Etsy като първият е отворен през 2010 година.

Уебинарът е без такса, с предварителна регистрация.

„Ден на предприемача“ с гост Светослав Димов
2024-06-03 19:00 - 23:30 | Carrusel Club, ул. Георги С. Раковски 108, София, Bulgaria
Развиваш собствен бизнес, вдъхновяваш се от успешни хора, винаги намираш какво да си вземеш от тях и се стремиш да попадаш в обкръжението им. Вероятно си чувал за „Ден на предприемача“ или дори си участвал. Поредица събития те срещат с успешни българи, развиващи собствен бизнес. Гостите ти споделят своя ценен опит, успехи и провали.
Включи се в юнската среща, за да чуеш историята на Светослав Димов, създател на платформата DEV.BG. Срещата е под формата на разговор, а ако имаш въпроси към лектора, можеш да ги зададеш в Q&A сесията.
За кого е подходящо събитието

За предприемачи.

Гост-лектор

Светослав Димов е основател на DEV.BG, водещ сайт за IT обяви, работи с над 1400 компании. Организира над 180 събития годишно и има собствен подкаст Job Board Talks.

Участието е с такса, с предварителна регистрация.

Арена на дамския бизнес 2024 – събитие на живо
2024-06-05 | Интер Експо Център, бул. "Цариградско шосе" 147, София
Да имаш собствен бизнес не е мечта, а път, по който вървиш. Подхождаш с ентусиазъм, учиш се от грешките на другите, а чуждите постижения те вдъхновяват и те карат да мечтаеш за твои собствени. Ако всичко това е валидно за теб, най-вероятно ще ти е от полза да се включиш като гост в „Арена на дамския бизнес“.
Ела, за да:

почерпиш идеи за своя бъдещ бизнес;
получиш нови знания;
прецениш дали да кандидатстваш в програмата през следващата година.

В своята същност форумът има състезателен характер, а проектите са разделени в няколко категории:

производство и търговия;
услуги;
иновативни проекти и предприемачество с кауза;
архитектура, дизайн и свободно време.

За кого е подходящо събитието

За всички, които искат да потърсят идеи за своя проект, както и за жени-предприемачи, които имат нужда от насоки в начинанията си.

Участието е без такса, с предварителна регистрация.

Digital4Sofia Online Advertising Conference 2024 – конференция на живо
2024-06-06 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Развиваш свой бизнес, сам, малко по малко, от нулата. Всичко, което си постигнал, е благодарение на постоянството, упоритостта и желанието да научаваш нови неща. Голяма част от времето си фокусираш върху предприемачеството и маркетинга. Ако е така, конференцията е още една възможност да научиш нови неща, да видиш тенденциите или да обогатиш познанията си.
Събитието е разделено основно на 3 панела:

SEO
eCommerce
AI&BIZ DEV

Сред темите, които се дискутират, са:

От разходи към инвестиции за повече продажби в eCommerce.
Как можем да намалим върнатите поръчки.
Топ грешки в eCommerce преди големите обороти.
Link building стратегии за 2024-а година.
Прилагане на AI за оптимизиране на инвентара.

Следи програмата на събитието, предстои да се допълва.
За кого е подходящо

За маркетолози и собственици на бизнес.

Лектори

Лекторите са български и чуждестранни специалисти в областта на дигиталния маркетинг, основатели на компании и експерти на ръководни позиции.

Участието е с такса, с предварителна регистрация.
Стойността на билета варира в зависимост от достъпа:

180 лв. без ДДС.
240 лв. без ДДС.

„Наука за бизнес“ – събитие на живо
2024-06-11 | Интер Експо Център, бул. "Цариградско шосе" 147, София
Ако искаш да знаеш как практически науката може да бъде в помощ на предприемачите, събитието е точно за теб. Провежда се за четвърти пореден път, а целта му е да насърчи развитието на българския бизнес.
Посети го, за да видиш какви са възможностите за внедряване на технологиите в различни отрасли (като производство и селско стопанство). Ела, за да научиш кои съвременни технологични разработки могат да помогнат и в твоите начинания.
За кого е подходящо събитието

За собственици на бизнес.

Участието е без такса, с предварителна регистрация.

WordPress Sofia Meetup: „Продажби за начинаещи“
2024-06-12 19:00 - 22:00 | Central Hotel Sofia, бул. Христо Ботев 52, София
Създаваш онлайн магазин и си се насочил към WordPress като платформа за развитието му. Знаеш ли, че се организират регулярни WordPress срещи между собственици на бизнес и разработчици? В тази общност има място и за теб, а темата на тазмесечното издание е „Продажби за начинаещи“.
Събитието ти е от полза, ако сега стартираш проекта си. Включи се, за да научиш:

каква е разликата между продаване и обслужване;
през какви фази преминава клиентът, когато прави покупка;
защо не е добра идея да занижаваш цените на продуктите си;
как да затвориш продажбата и да задържиш клиентите си в дългосрочен план.

Срещата завършва с разговори в неформална обстановка.
За кого е подходящо събитието

За всички, които използват WordPress – блогъри, собственици на бизнес, програмисти.

Лектор

Панайот Ангелов, Business Development Manager в SuperHosting.BG. 7 години е бил търговски директор на mail.bg., а от 8 отговаря за продажбения процес в SuperHosting.BG.

Участието е без такса, с предварителна регистрация.

„Ecommerce and Retail Summit“ – конференция от хибриден тип
2024-06-13 | Хотел “Хилтън”, бул. България 1, София, Bulgaria
Какви са водещите тендеции в бизнеса? Какви промени се очакват в следващите години? Повечето мащабни конференции очертават отговорите на тези въпроси. Форумите са ти от полза, защото ти помагат да се адаптираш по-лесно към бъдещето. Поредното събитие на списание „Капитал“, касаещо електронната търговия, се провежда през май. Семинарът е еднодневен, а лекциите обхващат всички важни тенденции в областта на e-commerce. Някои от темите са:

AI за електронна търговия;
нови стратегии за персонализиране;
възможности за малкия бизнес;
изпълнение и доставка в ерата на автоматизацията и др.

Цялата програма виж в страницата на събитието.
За кого е подходящо

За всички, които се интересуват от тенденциите в електронната търговия.

Лектори

Лекторите експерти на ръководни постове, специалисти от България и чужбина в областта на продажбите и маркетинга.

Участието е с такса, с предварителна регистрация.

Онлайн билет – 80 лв.
Присъствен билет – 200 лв.

„От изграждане на личен бранд до намиране на кадри в LinkedIn. Как, какво и защо?“ - уебинар
2024-06-19 14:00 - 15:00
Работиш ли често с LinkedIn, наясно ли си с предимствата на платформата и знаеш ли как да я използваш, за да представиш бранда си? Мрежата ти помага да се свържеш със специалисти от твоята сфера и така да изградиш дългосрочни партньорства. Дава ти възможност да представяш бизнеса си, да споделяш и научаваш нова информация, да достигаш до нови потенциални клиенти. Ако не познаваш добре функциите ѝ, но си решил да вложиш време в работа с мрежата, уебинарът е добра първа стъпка.
Включи се, за да разбереш:

как да използваш LinkedIn за подобряване на професионалното си присъствие;
как да разшириш своята мрежа.

За кого е подходящо събитието

За всички, които искат да оптимизират използването на

Лектори

Емануел Тонев работи в BookMark – първата LinkedIn маркетинг агенция в България.
Тодор Ранчев е част от екипа на TalentSight – търсачка, която помага за намиране на IT кадри.

Участието е с такса, с предварителна регистрация.

Crash course: как да изградим бранд, който да движи нашия бизнес напред - уебинар
2024-06-20 19:00 - 21:00
Брандът и бизнесът вървят ръка за ръка. По-лесно ти е да създадеш лоялна аудитория, ако паралелно с продуктите/услугите, които предлагаш, развиваш бранда си. За да започнеш да градиш името си, е добре да си наясно каква е представата, която искаш да имат клиентите за теб. Какво още е добре да знаеш? Включи се в събитието, дава ти полезни насоки.
От лекторите научаваш:

защо брандът е важен;
как да изградиш име, което се отличава;
как да използваш на практика вече създадена стратегия.

За кого е подходящо събитието

За собственици на бизнес.

Лектори

Михаил Колев има дългогодишен опит в сферата на рекламата и клиентското обслужване.
Наталия Ценова е бранд стратег в The Other Half.

Участието е без такса, с предварителна регистрация.

„Bulgarian Space Industry - Past, Present and Future“ – събитие на живо
2024-06-20 19:00 - 2024-06-21 02:00 | Клуб КУПЕ, ул. Славянска 8, София, Bulgaria
Макар детската ти фантазия да летиш в космоса да не се е реализирала, интересът към необятното космическо пространство е жив. Ако е така, събитието е точно за теб. Подходящо е и за всички младежи, които мечтаят да се развиват в сферата на космическите науки и искат да научат какви са възможностите за това в България.
Включи се в събитието, за да разбереш:

историята на космическите науки в страната ни;
можеш ли да се развиваш в тази сфера именно в България;
какви са бизнес възможностите на българската космическа индустрия.

Предвиди си и време за нетуъркинг в последните часове на вечерта.
Събитието е благотворително и цели да подкрепи Борис Топалов – една от големите надежди на българските космически науки.
За кого е подходящо събитието

За младежи, които искат да се развиват в сферата, както и за всички, които се интересуват от темата.

Лектори

Влез в страницата на събитието и виж кои са участниците в събитието.

Участието е с такса, с предварителна регистрация.

„Как да създадем подкаст, който да популяризира бизнеса ни?“ - уебинар
2024-07-02 19:00 - 21:00
Подкастите са сред най-предпочитаните формати за изграждане на аудитория. Популярността им нараства все повече през последните години, защото форматът дава възможност да се споделя задълбочена информация, полезна за различни потребителски групи. Ако ти самият целиш да създадеш подобрен проект и си наясно с евентуалните ползи и за себе си, и за целевата си аудитория, събитието е за теб.
От лектора научаваш:

защо подкастите са ефективено средство за разрастване на аудитория;
как да се отличиш сред останалите;
как влияе на аудиторията ти подбора на различни гости;
нужно ли ти е професионално студио.

За кого е подходящо събитието

За всички, които искат да създадат собствен аудио формат.

Лектор

Цветелина Вакашинска работи в маркетинг агенцията „Hop Online“, а дейността ѝ е изцяло насочена към работа с подкаст проекти.

Участието е без такса, с предварителна регистрация.

„Работа или бизнес? Четирите пътя за печелене на пари“ – събитие от хибриден тип
2024-07-04 15:00 - 17:00 | БТПП, Ул. Искър 10
Имаш идея за собствен проект и си готов да вложиш време и средства, за да го видиш реализиран. Откъде да започнеш? Нямаш нито познания за това как се прави бизнес, нито умения. Търсиш полезна информация, но и подкрепяща те среда, която да ти помогне в това начинание. Ако е така, включи се в предстоящото събитие.
Срещите се провеждат регулярно, а основната им цел е да насърчи участниците да направят първите си стъпки в предприемачеството като им осигури необходимите знания за това.
За кого е подходящо

За всички, които искат да стартират собствен бизнес проект.

Лектор

Гена Събева, предприемач с над 30 години опит и създател на „Бизнес клас“.

Първото събитие е без такса, с предварителна регистрация.

„От хоби готвач до предприемач“ – събитие на живо
2024-07-10 19:00 - 21:30 | WorkBetter, Черни връх 51, София, Bulgaria
„Future Females“ има за цел да подкрепи жените предприемачи по пътя към успеха. Част от идеята на проекта е да разказва вдъхновяващи истории, които насърчават и теб да развиеш собствения си проект. Включи се в срещата, ако имаш идея за малък бизнес. Със сигурност ще се припознаеш в ентусиазма на гост-водещата, ако плановете ти са насочени към сладкарството. Ела, за да научиш как Кристин Радоилова:

​стартира малък бизнес със собствени средства;
​разраства дейността си от кухнята вкъщи до две популярни заведения за хранене;
​гради бизнес през общността и без реклама.

За кого е подходящо събитието

За хора, които мечтаят да направят първите стъпки към малък бизнес и за такива, които са в началото на пътя си.

Лектор

Кристин Радоилова е основател на две от най-популярните заведения за хранене в София – Y dough и Sabale. А началото на бизнеса е поставено и монетизирано първоначално в Инстаграм.

Участието е с такса, с предварителна регистрация.

„Crafting the tales of tomorrow: Essential skills for future storytellers“ – събитие на живо
2024-07-19 - 2024-07-28 | село Долен, село Долен, село Долен, област Благоевград
Разказването на истории не само е интересен похват за теб, но и е умение, което ти помага в работата. Има приложение в различни сфери на дейност, и обикновено върши чудеса – привлича внимание, вдъхновява, разсмива, кара аудиторията да се замисли. Разбира се, има своите специфики, ето защо е важно ти самият да си умел разказвач.
Как да използваш емпатията, за да достигнеш до хората? Как да повлияеш на отсрещната страна? Отговори на тези и много други въпроси получаваш по време на обучението. Целта му е да ти помогне да усъвършенстваш умението за разказване на истории като:

ти разкрие нови подходи;
ти покаже как да използваш технологиите и AI;
те постави в ситуации на импровизация.

Потопи се в тази творческа атмосфера за 10 дни в едно от най-красивите села в страната – Долен, в Родопите. Имай предвид, че обучението ще се води на английски език.
За кого е подходящо събитието

За писатели, създатели на съдържание, сценаристи и артисти от различни сфери на дейност.

Лектори

Лекторите са сценаристи, режисьори, създатели на съдържание. Повече за тях можеш да прочетеш в сайта на събитието.

Участието е с такса, с предварителна регистрация.

„Как да постигаме маркетинговите си цели чрез уеб сайта ни?“ – уебинар
2024-07-23 19:00 - 21:00
Като част от онлайн търговците, и ти се фокусираш предимно върху социалните мрежи и рекламните кампании в тях, за да реализираш повече продажби. Релевантен въпрос обаче е имаш ли блог към онлайн магазина или дори онлайн магазин? Ако неглижираш ползите от сайта или блога, уебинарът е за теб. Включи се, за да разбереш:

каква е ролята на уеб сайта в една дигитална стратегия;
как дизайнът му влияе върху поведението на посетителите;
как потребителите преминават от информираност към действие.

За кого е подходящо събитието

За всички, които развиват малък бизнес и разчитат предимно на социалните мрежи за изграждане на аудитория.

Лектор

Божидар Николов е специалист по дигитален маркетинг и съосновател на агенция Alpha Best.

Участието е без такса, с предварителна регистрация.

Angel Investing Training Course – събитие на живо
2024-10-03 12:00 - 2024-10-04 19:00 | Missia 23, ул. Мизия 23
Имаш възможност да финансираш иновативна българска идея? Имаш опит в инвестициите, но искаш да научиш повече за ангелското финансиране? Или си бил вече т.нар. Business Angel, но си се фокусирал върху повишаване на уменията? Събитието е точно за теб.
Двудневно е, без такса за участието, а целта му е да те срещне с водещи ангелски инвеститори от цяла Европа, които да споделят с теб опита си.
Какво да очакваш?
Работиш съвместно с тях, за да развиеш компетенции и умения, които ти позволяват да инвестираш в иновативни бизнес идеи на ранен етап.
Работният език е английски, имай го предвид.
За кого е подходящо събитието

За инвеститори.
За предприемачи, които искат да навлязат в сферата на финансирането.

Участието е без такса, с предварителна регистрация.

Fespa Bulgaria – кариерно събитие на живо
2024-10-05 13:30 - 18:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Безкрайните възможности за печат и дизайн навлизат активно в нашето ежедневие. Все повече фирми насочват усилията си в тази посока, а технологиите са разнообразни. Ако темата ти е интересна, включи се в събитието. Ела, за да чуеш какво имат да ти кажат млади хора, които развиват успешно своя бизнес.
По време на срещата научаваш:

какви са възможностите за реализация в бранша;
как дизайнер създава увлекателна и иновативна бордна игра – среща с Маргарит Ралев;
как екипът на ЛАМ‘ОН създава екологичен биоразградим продукт в помощ на печатниците;
как се брандират автомобили – разговор с Иван Тренчев;
как се създава сито студио – среща с Надежда Георгиева.

Ако искаш да отпечаташ своя тениска или торбичка – направи го по време на уъркшопа. Включи се и за да разбереш повече за отворените позиции, които компании в бранша предлагат.
За кого е подходящо

За всички, които се интересуват от печата и рекламното производство.

Лектори

Маргарит Ралев – GEMJI
Иван Тенчев – The Wrap and Tint School
Надежда Георгиева – Sito Studio
Анжела Иванова, Гергана Станчева, доц. д-р Филип Ублеков – LAM’ON

Участието е без такса, с предварителна регистрация.

Презентационно и словесно майсторство с Иво и Жоро – обучение на живо
2024-10-08 19:00 - 2024-10-31 21:30 | Зала “Калияна”, "Петко Р. Славейков" 6, София
Дори и да не ти се налага да говориш пред аудитория, си наясно, че добрите комуникативни способности отварят много врати, а и те правят по-уверен в себе си.
Един от предпочитаните курсове по словесно майстворство, воден от Георги Бърдаров и Иво Топалов, стратира в началото на октомври. Ако се притесняваш да се запишеш, събитието е точно за теб. Ела сред останалите участници, за да:

преодолееш сценичната си треска;
създадеш завладяващи послания;
се научиш да използваш умело езика на тялото си;
структурираш добре представянето си.

Курсът е комбинация от лекции и практически упражнения, но забавление не липсва. Обучението е полезно, защото ти показва как да говориш с увереност пред аудитория, как да я ангажираш и вдъхновяваш, как да запазиш спокойствие дори в трудни ситуации.
За кого е подходящо събитието

За всички, които искат да развият своите словесни способности.

Лектори

Доц. д-р Георги Бърдаров – учен и писател. Той е зам. декан на Геолого-географски факултет на СУ „Св. Климент Охридски“. Автор на „Аз още броя дните“, „Absolvo te”. През 2018 година създава издателска и продуцентска къща „Мусагена“, която дава поле за изява на млади автори.
Иво Топалов е писател и обучител. Водещ е на множетсво корпоративни обучения. Организира и съорганизира събития, фокусът на които е в сферата на личностното развитие.

Участието е с такса, с предварителна регистрация.

Дните за провеждане на курса са вторник и четвъртък – от 19:00 до 21:00 часа.

eCommerce Academy Conference – събитие на живо
2024-10-10 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Интересуваш ли се от eCommerce? Независимо дали ръководиш собствен бизнес и следиш тенденциите в онлайн търговията, или се развиваш в сферата на маркетинга, събитието ти е от полза.
Какво ти дава?

Образователни лекции.
Експо зона с над 30 партниращи компании.

Включи се в конференцията, за да разбереш:

как да предпазиш бизнеса си от Интернет измами;
как да достигаш до повече клиенти чрез имейл маркетинга;
какви са правните предизвикателства през излизането на чуждестранни пазари.

Виж програмата на събитието, за да разбереш какво друго да очакваш.
За кого е подходящо

За собственици на бизнес, маркетолози и за всички, които се интересуват от новостите в електронната търговия.

Лектори

Лекторите са специалисти в различни сфери на дейност – предприемачи, юристи, експерти в банковия сектори. Повече за тях научаваш от сайта на конференцията.

Участието е с такса, с предварителна регистрация.

TikTok Marketing Masterclass – събитие на живо
2024-10-15 | INTERPRED WTC Sofia, бул. "Драган Цанков" 36, София, Bulgaria
Влагаш големи усилия, за да развиваш бизнеса си. Използваш различни канали за комуникация, защото си наясно, че няма как да продаваш само със страница във Фейсбук. Създаваш акаунти в различни мрежи, съобразяваш се с тона им, и нещата лека-полека се получават. А замислял ли си се за ТикТок? Ако все още не се осмеляваш да направиш своите първи крачки в мрежата, събитието е точно за теб.
Включи се, за да научиш как да:

настроиш рекламния си акаунт;
създаваш подходящо съдържание;
снимаш TikTok видеа;
измерваш резултатите от кампаниите си;
работиш с инфлуенсъри.

За кого е подходящо събитието

За собственици на бизнес, които искат да засилят присъствието си в платформата, както и за онези, които все още не са направили своите първи стъпки в нея.

Участието е с такса, с предварителна регистрация.

„Бъдещето на парите“ – форум на живо
2024-10-15 08:00 - 17:00 | Интер Експо Център, бул. "Цариградско шосе" 147, София
Интересуваш се от финанси, икономика и от влиянието на дигитализацията върху бизнеса. Каква е следващата стъпка в тази посока – какво следва след разплащанията чрез смартфона? Готов ли е банковият сектор да приеме еврото? И към какви възможности за спестявания се насочваме? Отговори на всички тези въпроси получаваш по време на събитието.
Програмата е разделена на няколко дискусионни блока:

Разминаване с рецесията – какви са перспективите пред нашата икономика през следващата година? Как глобалните тенденции повлияват пазара ни?
Финансови иновации и регулации – какво е влиянието на AI върху банковата сфера;
Киберсигурност – какви са предизвикателствата пред банковите институции;
Нова ера в застраховането – как технологиите променят застрахователните услуги;
Scale up – възможности за финансиране на растящи компании – как да намериш подходящи инвеститори и да привлечеш партньорства.

За кого е подходящо събитието

За всички, които се интересуват от икономическата обстановка в страната.

Лектори

Лекторите са експерти във финансовия сектор. Повече за тях научаваш от страницата на събитието.

Участието е без такса, с предварителна регистрация.

Open Mic by BookTalks – събитие на живо
2024-10-30 19:00 - 21:00 | Централни хали, Мария Луиза 25, София
Обичаш книгите и също така обичаш да говориш пред публика? Харесва ти непринуденото общуване с хора, които имат интереси като твоите. Ако все още не си чувал за Book Talks, сега не само имаш възможност да участваш, но и да бъдеш гост-лектор. Ако искаш да упражняваш умението си да разказваш истории пред публика, и да получиш обратна връзка от ментори, като същевременно си изправен пред подкрепяща те публика, събитието е точно за теб.
За кого е подходящо

За хора, които обичат да говорят пред аудитория.

Лектори

Лекторът можеш да бъдеш и ти – кандидатствай до 17.10.

Участието е платено, с предварителна регистрация.

Digital Trends – конференция на живо
2024-11-05 | Sofia Event Center, бул. "Черни връх" 100, София, 1407, Bulgaria
Може ли AI да замени творческите професии като писатели, художници и музиканти и как ще се промени ролята на човека в създаването на съдържание? Какви нови работни места ще се появят с навлизането на AI и какви умения ще бъдат най-търсени на пазара на труда в бъдеще? На тези и много други въпроси получаваш отговор по време на събитието.
Част от лекциите са:

Бъдещето на българската ИТ индустрия в глобалната технологична надпревара.
Европа като глобален център за иновации: Стратегически инвестиции за насърчаване на стартиращи фирми.
Дигитално спортно съдържание и извън него: Повишаване нивото на потребителското изживяване.
Тенденции и иновации в електронните спортове.

Виж програмата на събитието, за да разбереш какво още те очаква.
За кого е подходящо

За специалисти от банковия сектор и финтех сегмента.

Лектори

Лекорите са експерти в различни области. Повече за тях научаваш от страницата на конференцията.

Участието е с такса, с предварителна регистрация.

LinkedIn Masterclass – онлайн обучение
2024-11-07 09:00 - 2024-12-27 16:00
Искаш да подобриш присъствието си в LinkedIn, но не знаеш как. Целта ти е да достигаш до по-широка аудитория, до повече потенциални клиенти и контакти. Включи се в събитието, от полза ти е, защото ти помага да повишиш доверието към себе си, а с това – да постигнеш целите си.
От лектора научаваш:

какви са тенденциите в мрежата;
как да извлечеш максимална полза от LinkedIn групите;
как да използваш корпоративните странции успешно;
как чрез функции и трикове да достигаш до повече контакти.

Виж програмата, за да разбереш какво още те очаква.
За кого е подходящо обучението

За HR специалиети, мениджъри и управители на компании и всеки, който иска да подобри представянето си в мрежата.

Лектор

Филип Калвърт има дългогодишен професионален опит в LinkedIn. Фокусира се върху социалните мрежи още през 2004-а. Водил е над 50 конференции и семинари, обученията са практически ориентирани.

Участието е платено, с предварителна регистрация.

Цената на билета е без включено ДДС.

Целенасочени кариерни промени – събитие на живо
2024-11-09 11:00 - 17:30 | SOHO Sofia, ул. "Искър" 4, София
Искаш да направиш следващата стъпка в кариерата си? Този уъркшоп ти дава знания и инструменти, които ти помагат да откриеш точно твоето призвание. Научаваш как да определиш силните си страни и да създадеш успешна стратегия за кариерно развитие.
Защо да се включиш?

Разбираш по-добре нуждите и потребностите си.
Избораш средата, сред много други, която те кара да се чувстваш най-комфортно и продуктивно.
Изграждаш професионална персона и завладяващ наратив, който да те представя най-добре пред работодатели и бизнес партньори.
Създаваш собствена стратегия за кандидатстване.

За кого е подходящо

За всички, които търсят пълноценна кариерна промяна.

Лектор

Петя Богданова, основател на Ascend360, е помогнала на над 400 души да преоткрият своите кариери чрез иновативния си метод “the QUESTion method”. С богат опит в кариерното консултиране и лидерството, Петя създава персонализирани решения за развитие на кариерата.

Участието е с такса, с предварителна регистрация.

Изкуствен интелект за всеки маркетинг специалист: практически инструменти и стратегии – уебинар
2024-11-11 19:00 - 21:00
Развиваш се в сферата на дигиталния маркетинг, или пък поддържаш своя бизнес сам, без помощ от агенции и специалисти. Виждаш колко активно изкуствения интелект навлиза в онлайн бизнеса. Използваш го, когато създаваш съдържание за сайта или публикациите си в мрежите. От полза ти е в мейл кампаниите, в маркетинг стратегиите и къде ли още не.
Включи се в обучението, за да научиш:

Кои практически инструменти ти помагат да интегрираш AI в твоя бизнес.
Реални и успешни примери за внедряване на изкуствения интелект.

Подготви си въпроси, уебинарът се води на живо и можеш да попиташ лектора всичко, което те интересува.
За кого е подходящо събитието

За маркетолози и собственици на бизнес.

Лектор

Елена Великова е предприемач, основател на уеб агенция „AirDesigns“ и успешно внедрява AI в своите проекти.

Участието е без такса, с предварителна регистрация.

Супер стратегии за краткосрочни наеми: Как да печелите повече от платформи като Booking и Airbnb
2024-11-14 17:00 - 23:00 | Grami Hotel Sofia, Младост 4, бул. Ал. Малинов, София
Имаш имот и искаш да го използваш по най-добрия начин? Обмислял ли си да го отдадеш под наем? Ако отговорът е „да“, събитието е точно за теб. Подходящо е, и ако вече отдаваш имот под наем, но искаш да увеличиш печалбата си.
Събитието представлява подкаст, излъчва се на на живо, а по време на разговора научаваш:

как да създадеш стратегии за максимизиране на печалбите;
повече за инвестициите в атрактивни имоти и ключови райони;
как да намираш ефективни решения на често срещани проблеми.

За кого е подходящо

За всички, които търсят възможност за печалба от недвижими имоти.

Участието е без такса, с предварителна регистрация.

Startup Talks – Релевантен Networking – събитие на живо
2024-11-14 19:00 - 22:00 | FeelBetter
Направил си вече първата крачка към професионалната си промяна – стартирал си собствен бизнес или стартъп. Фокусът ти в момента е върху това да се срещнеш с точните хора, които да подпомогнат развитието ти? Startup Talks е правилното място за теб!
Събитието е разделено на три модула:

Първи: разпределен си в група от 5 души. Представяш се и споделяш от какво имаш нужда. Ако попаднеш на човек от твоята група, който може да ти бъде полезен, взимаш контактите му.
Втори: попадаш в нова група, с нови 5 души, и процесът се повтаря.
Трети: групите се сменят отново, а ти се представяш пред новите ѝ членове.

Чрез този игрови модел имаш възможност да срещнеш с потенциални партньори, инвеститори и ментори.
За кого е подходящо събитието

За всички, които развиват собствен бизнес, търсят инвеститори или самите те биха искали да подкрепят нечие начинание.

Участието е с такса, с предварителна регистрация.

Кариерен форум – събитие на живо
2024-11-21 | СУ „Св.Климент Охридски“, бул. "цар Освободител" 15, София, 1504, Bulgaria
Мечтаеш за кариера, която да те вдъхновява? Искаш да научиш повече за себе си и за това кои твои умения могат да са от най-голяма полза в професионалното ти развитие? Включи се в кариерното събитие на СУ. Тук срещаш компании, които търсят талантливи хора – като теб. Попадаш на потенциални работодатели и получаваш възможност за работа или стаж. Добре дошъл си, независимо в каква сфера се развиваш, но е точно за теб, ако си филолог.
Тъй като събитието се реализира и посредством платформата Pleggi, (оценява уменията на кандидатите чрез научни игри), е препоръчително да си направиш регистрация. Не е задължителна стъпка, но значително увеличава шансовете ти за срещи с бъдещи работодатели.
За кого е подходящо събитието

За всички, които търсят възможности за реализация, но най-вече – за филолози.

Участието е без такса, регистрацията е препоръчителна.

Ден на предприемача с Димитър Димитров, основател на Ardes – събитие на живо
2024-11-25 19:00 - 23:30 | Gramophone Club, ул. "Будапеща" 6, София, Bulgaria
Като човек, който развива собствен бизнес, освен че тестваш нови идеи и действаш на принципа проба-грешка, вероятно влагаш време и ресурс, за да се учиш от добрите бизнес треньори и успешните предприемачи. В тази връзка съм сигурна, че си наясно какво представлява събитието. То има за цел да те мотивира като те срещне с влиятелни личности, извървели своя път до успешния бизнес.
Включи се в ноемврийското издание, за да чуеш какво има да ти каже инж. Димитър Димитров, CEO & Founder в Ardes.bg. Компанията обслужва над 100 000 клиенти годишно. Освен че ръководи още няколко компании, той подпомага българското образование, като изнася лекции пред ученици (част от инициативата „Share2inspire”).
Събитието е разделено на две части:

Основна – представяне на госта.
Q&A сесия – можеш да зададеш въпросите си.

За кого е подходящо

За предприемачи и всички, които търсят вдъхновение за своя малък бизнес.

Лектор

Инж. Димитър Димитров, основател на Ardes.bg, Шопикс България – компания, с над 8000 тайни клиенти, компания за сервиз на компютърна техника и такава за инвестиции в недвижими имоти (ЛД Сервиз ЕООД и ЛД Дивелопмънт ЕООД).

Участието е с такса, не е необходима предварителна регистрация.
